Sri Mulyani Indrawati itu apa sih? Jelaskan dalam bahasa jawa ya

Sri Mulyani Indrawati () iku wanita sisan wong Indonésia pisanan sing njabat dadi Direktur Pelaksana Bank Donya. Jabatan iki bakal diemban wiwit 1 Juni 2010. Sadurungé, Sri Mulyani njabat Mantri Kauangan Kabinèt Indonésia Bersatu. Sadurungé mengku kalungguhan minangka Mantri kauangan, Sri Mulyani njabat Mantri Negara Perencanaan Pembangunan Nasional/Kepala Bappenas ing Kabinèt Indonésia Bersatu. Sri Mulyani sadurungé dikenal minangka pengamat ékonomi ing Indonésia. Dhèwèké njabat Kepala Lembaga Penyelidikan Ékonomi lan Masarakat Fakultas Ékonomi Universitas Indonésia (LPEM FEUI) wiwit Juni 1998. Ing tanggal 5 Dhésèmber 2005, nalika Présidhèn Susilo Bambang Yudhoyono mbiwara perombakan Kabinèt, Sri Mulyani dipindhah dadi Mantri Kauangan nggantèkaké Jusuf Anwar. Wiwit taun 2008, Sri Mulyani njabat Pelaksana Tugas Mantri Koordinator Babagan Perekonomian, sawisé Menko Perékonomian Dr. Boediono dilantik dadi Gubernur Bank Indonésia.

Sri Mulyani dinobataké minangka Mantri Kauangan paling apik ing Asia kanggo taun 2006 déning Emerging Markets ing tanggal 18 September 2006 sajeroning Sidang Taunan Bank Donya lan IMF ing Singapura. Sri Mulyani uga kapilih minangka wanita paling duwé prabawa angka 23 ing donya versi kalawarta Forbes taun 2008 lan wanita paling duwé prabawa angka 2 ing Indonésia versi kalawarta Globe Asia sasi Oktober 2007.